CELEX: 22013D0053
Language: bg
Date: 2013-05-03 00:00:00
Title: Решение на Съвместния комитет на ЕИП № 53/2013 от 3 май 2013 година за изменение на приложение I (Ветеринарни и фитосанитарни въпроси) към Споразумението за ЕИП

31.10.2013   
            
            
               BG
            
            
               Официален вестник на Европейския съюз
            
            
               L 291/3
            
         РЕШЕНИЕ НА СЪВМЕСТНИЯ КОМИТЕТ НА ЕИП
   № 53/2013
   от 3 май 2013 година
   за изменение на приложение I (Ветеринарни и фитосанитарни въпроси) към Споразумението за ЕИП
   СЪВМЕСТНИЯТ КОМИТЕТ НА ЕИП,
   като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
   като има предвид, че:
   
               (1)
            
            
               Регламент (ЕС) № 278/2012 на Комисията от 28 март 2012 г. за изменение на Регламент (ЕО) № 152/2009 по отношение определянето на нивата на диоксини и полихлорирани бифенили (1) следва да бъде включен в Споразумението за ЕИП.
            
         
               (2)
            
            
               Регламент за изпълнение (ЕС) № 843/2012 на Комисията от 18 септември 2012 г. относно разрешителното за ендо-1,4-бета-ксиланаза, получена от Aspergillus niger (CBS 109.713), като добавка за използване при храненето на пуйки, отглеждани за разплод, дребни видове птици за угояване и отглеждани за носачки или за разплод и декоративни птици (титуляр на разрешителното е BASF SE) (2) следва да бъде включен в Споразумението.
            
         
               (3)
            
            
               Регламент за изпълнение (ЕС) № 870/2012 на Комисията от 24 септември 2012 г. за разрешаване на нарингина като фуражна добавка за всички животински видове (3) следва да бъде включен в Споразумението за ЕИП.
            
         
               (4)
            
            
               Настоящото решение се отнася до законодателството относно фуражите. Законодателството относно фуражите не се прилага по отношение на Лихтенщайн дотогава, докато прилагането на Споразумението между Европейската общност и Конфедерация Швейцария относно търговията със селскостопански продукти включва Лихтенщайн, както е посочено в секторните адаптации на приложение I към Споразумението за ЕИП. Следователно настоящото решение не се прилага по отношение на Лихтенщайн.
            
         
               (5)
            
            
               Ето защо приложение I към Споразумението за ЕИП следва да бъде съответно изменено,
            
         ПРИЕ НАСТОЯЩОТО РЕШЕНИЕ:
   Член 1
   Глава II от приложение I към Споразумението за ЕИП се изменя, както следва:
   
               1.
            
            
               В точка 31о (Регламент (ЕО) № 152/2009 на Комисията) се добавя следното:
               „, изменен със:
               
                           —
                        
                        
                           
                              32012 R 0278: Регламент (ЕС) № 278/2012 на Комисията от 28 март 2012 г. (ОВ L 91, 29.3.2012 г., стр. 8).“
                        
                     
         
               2.
            
            
               След точка 69 (Регламент за изпълнение (ЕС) № 1021/2012 на Комисията) се вмъкват следните точки:
               
                           „70.
                        
                        
                           
                              32012 R 0843: Регламент за изпълнение (ЕС) № 843/2012 на Комисията от 18 септември 2012 г. относно разрешителното за ендо-1,4-бета-ксиланаза, получена от Aspergillus niger (CBS 109.713), като добавка за използване при храненето на пуйки, отглеждани за разплод, дребни видове птици за угояване и отглеждани за носачки или за разплод и декоративни птици (титуляр на разрешителното е BASF SE) (ОВ L 252, 19.9.2012 г., стр. 23).
                        
                     
                           71.
                        
                        
                           
                              32012 R 0870: Регламент за изпълнение (ЕС) № 870/2012 на Комисията от 24 септември 2012 г. за разрешаване на нарингина като фуражна добавка за всички животински видове (ОВ L 257, 25.9.2012 г., стр. 10).“
                        
                     
         Член 2
   Текстовете на Регламент (ЕС) № 278/2012, Регламент за изпълнение (ЕС) № 843/2012 и Регламент (ЕС) № 870/2012 на исландски и норвежки език, които следва да бъдат публикувани в притурката за ЕИП към Официален вестник на Европейския съюз, са автентични.
   Член 3
   Настоящото решение влиза в сила на 4 май 2013 г., при условие че са внесени всички нотификации, предвидени в член 103, параграф 1 от Споразумението за ЕИП (4).
   Член 4
   Настоящото решение се публикува в раздела за ЕИП и в притурката за ЕИП към Официален вестник на Европейския съюз.
   
   
      Съставено в Брюксел на 3 май 2013 година.
      
         
            За Съвместния комитет на ЕИП
         
         
            Председател
         
         Gianluca GRIPPA
      
   
   
      (1)  ОВ L 91, 29.3.2012 г., стр. 8.
   
      (2)  ОВ L 252, 19.9.2012 г., стр. 23.
   
      (3)  ОВ L 257, 25.9.2012 г., стр. 10.
   
      (4)  Без отбелязани конституционни изисквания.